PMIndiaData/PMIndiaSum huggingface dataset:
প্রধানমন্ত্রীর সঙ্গে সাক্ষাৎকার তামিলনাড়ুর মুখ্যমন্ত্রীর

তামিলনাড়ুর মুখ্যমন্ত্রী শ্রী ও পনিরসেলভম আজ এখানে সাক্ষাৎ করেন প্রধানমন্ত্রী শ্রী নরেন্দ্রমোদীর সঙ্গে। প্রধানমন্ত্রীরসঙ্গে শ্রী পনিরসেলভম-এর সাক্ষাৎকারকালে জলিকাত্তুর ওপর শীর্ষ আদালতের নিষেধাজ্ঞারবিষয়টি উঠে আসে। জলিকাত্তুর সাংস্কৃতিক গুরুত্ব ও তাৎপর্যের প্রশংসা সত্ত্বেওপ্রধানমন্ত্রী বলেন যে বিষয়টি এখন আদালতের বিচারাধীন রয়েছে। প্রসঙ্গততিনি একথাও জানান যে রাজ্য সরকার গৃহীত পদক্ষেপগুলিকে সমর্থন জানিয়ে যাবে তাঁরসরকার। রাজ্যেরখরা পরিস্থিতির মোকাবিলায় কেন্দ্র সর্বতোভাবে সাহায্য ও সহায়তা করে যাবে বলেওতামিলনাড়ুর মুখ্যমন্ত্রীকে আশ্বাস দেন প্রধানমন্ত্রী। এই উদ্দেশ্যে একটি কেন্দ্রীয়দল অচিরেই তামিলনাড়ু সফরে যাবে বলে তিনি উল্লেখ করেন। /
শনিবার ও রবিরার আন্দামান ও নিকোবর দ্বীপপুঞ্জ সফরে যাচ্ছেন প্রধানমন্ত্রী

প্রধানমন্ত্রী শ্রী নরেন্দ্র মোদী শনিবার (২৯ ডিসেম্বর) ও রবিরার ( ৩০ ডিসেম্বর) আন্দামান ও নিকোবর দ্বীপপুঞ্জ সফর করবেন। শনিবার অর্থাৎ ২৯ ডিসেম্বর পোর্টব্লেয়ারে পৌঁছোবেন প্রধানমন্ত্রী। ৩০ ডিসেম্বর (রবিবার) প্রধানমন্ত্রী কার নিকোবরে সুনামী স্মারকটি ঘুরে দেখবেন। সেখানে তিনি পুস্পস্তবক দিয়ে এবং একইসঙ্গে প্রদীপ প্রজ্জ্বলন করে সুনামীতে নিহত মানুষদের প্রতি শ্রদ্ধা জানাবেন। তিনি আরং-এ আইটিআই-এর উদ্বোধন করবেন এবং একইসঙ্গে বেশকিছু পরিকাঠামো মূলক প্রকল্পের শিলান্যাস করবেন। এরপর তিনি জনসমাবেশে ভাষনও দেবেন। ঐদিনই পরের দিকে প্রধানমন্ত্রী পোর্টব্লেয়ারে শহীদ স্তম্ভে পুস্পস্তবক দিয়ে শ্রদ্ধা জানাবেন। তিনি সেলুলার জেলটিও ঘুরে দেখবেন। পোর্টব্লেয়ারের সাউথ পয়েন্টে শ্রী মোদী পতাকা উত্তোলন করবেন। সেখানে তিনি মেরিনা পার্কে নেতাজীর মূর্তিতে ফুল দিয়ে শ্রদ্ধা জানাবেন। তিনি এরপর নেতাজী স্টেডিয়ামে নেতাজী সুভাষ চন্দ্র বসু ভারতের মাটিতে যে ত্রিরঞ্জিত পতাকা উত্তোলন করেছিলেন, তার ৭৫ বর্ষিকী উদযাপনের অঙ্গ হিসেবে একটি স্মারক ডাকটিকিট, মুদ্রা এবং ফার্স্ট ডে কভার প্রকাশ করবেন। আন্দামান ও নিকোবার দ্বীপপুঞ্জে তিনি উদ্ভাবন ও স্টার্ট-আপ নীতিটিও প্রকাশ করবেন। পাশাপাশি ৭ মেগাওয়াটের একটি সৌর কারখানা ও সৌর গ্রামের উদ্ঘাটন-ও করবেন প্রধানমন্ত্রী। প্রধানমন্ত্রীর বিভিন্ন উন্নয়নমূলক প্রকল্পের শিলান্যাস করার কথাও আছে। তিনি জনসমাবেশেও ভাষন দেবেন। /…
আন্তর্জাতিক কৃষি-জৈব বৈচিত্র্য সম্মেলন ২০১৬ উপলক্ষে প্রধানমন্ত্রীশ্রী নরেন্দ্র মোদীর ভাষণ

মঞ্চে উপস্থিতশ্রদ্ধেয় ব্যক্তিবর্গ, দেবীগণ ও ভদ্রমহোদয়গণ, আজ এখানে কৃষি-জৈববৈচিত্র্য ক্ষেত্রে গবেষণারত বড় বড় বৈজ্ঞানিক, শিক্ষাবিদ, নীতি-নির্ধারক এবংঅসংখ্য কৃষক ভাইদের মাঝে এসে আমি অত্যন্ত আনন্দিত। এই অবকাশে আমি বিশ্বের নানাপ্রান্ত থেকে আগত প্রতিনিধিদের এই ঐতিহাসিক নগরীতে হার্দিক স্বাগত জানাই। এইগুরুত্বপূর্ণ বিষয়টি নিয়ে এই প্রথম কোনও আন্তর্জাতিক স্তরে সম্মেলনের সূত্রপাতহচ্ছে ভারতে, সেজন্য আমি দ্বিগুণ খুশি হয়েছি। উন্নয়নের অন্ধপ্রতিযোগিতার ফলে মানুষ প্রকৃতিকে যত শোষণ করেছে, এতটা কেউ করেনি। আর একথা বললেভুল হবে না যে সবেচেয়ে বেশি লোকসান হয়েছে বিগত কয়েক শতাব্দীকালেই। এহেন পরিস্থিতিতেআগামীদিনে সমস্যা আরও বাড়তে থাকবে। বর্তমান সময়ে বিশ্বময় খাদ্য, পুষ্টি, স্বাস্থ্যএবং পরিবেশের নিরাপত্তার স্বার্থে কৃষি-জৈব বৈচিত্র্য নিয়ে আলাপ-আলোচনা এবংনিরন্তর গবেষণার গুরুত্ব অপরিসীম। আমাদের ভূ-বৈচিত্র্যএবং নানা প্রকারের ভিন্ন ভিন্ন আবহাওয়ার কারণে ভারত অনেক জৈব বৈচিত্র্য দেশ।পশ্চিমে বিস্তৃত শুষ্ক মরুভূমি আর উত্তর-পূর্বে বিশ্বের সর্বাধিক আর্দ্রআবহাওয়াসম্পন্ন অরণ্যভূমি রয়েছে। উত্তরে বিশাল উত্তুঙ্গ হিমালয় আর দক্ষিণে অথৈ সমুদ্র। ভারতে ৪৭ হাজারেরওবেশি উদ্ভিদ প্রজাতি আর ৮৯ হাজারেরও বেশি প্রাণী প্রজাতি রয়েছে। ভারতে রয়েছে ৮হাজার ১০০ কিলোমিটারেরও বেশি সমুদ্র সৈকত। এদেশের অদ্ভুতক্ষমতা হল বিশ্বের কেবল ২.৫ শতাংশ ভূ-ভাগের অধিকারী হয়েও মোট জনসংখ্যার ১৭ শতাংশ,মোট প্রাণী সংখ্যার ১৮ শতাংশ এবং মোট জৈব বৈচিত্র্যের ৬ শতাংশ ধারণ করছে, সামলেরাখছে। আমাদের দেশের সমাজহাজার হাজার বছর ধরে কৃষি নির্ভর। আজও দেশের অর্ধেকেরও বেশি মানুষের কর্মসংস্থানহয় কৃষি ও কৃষিজ ক্ষেত্র থেকে। ভারতীয় কৃষি-দর্শনহল প্রাকৃতিক উপাদানগুলিকে অক্ষত রেখে, সেগুলির সুষম সংরক্ষণের মাধ্যমে প্রয়োজনমতো সেগুলির ব্যবহার। আজ বিশ্বের সকল অগ্রণী উন্নয়ন প্রকল্প এই দর্শনকে ভিত্তিকরেই গড়ে উঠেছে। জৈব বৈচিত্র্যেরচালনাশক্তি এই সম্পর্কিত আইন-কানুন নয়, চালনাশক্তি হওয়া উচিৎ আমাদের চেতনাশক্তি।সেজন্য অনেক পুরনো অভ্যাস ভুলতে হবে আর অনেক নতুন অভ্যাস গড়ে তুলতে হবে। প্রাকৃতিকচেতনার এই ভারতীয় দর্শন ঈশাবাশ্য উপনিষদে গ্রন্থিত রয়েছে। লেখা রয়েছে, জৈবকেন্দ্রিক পৃথিবীতে মানুষ একটি ক্ষুদ্রতম অংশ মাত্র। অর্থাৎ, গাছপালা এবংজীবজন্তুদের গুরুত্ব মানুষের থেকে কোনও অংশে কম নয়। রাষ্ট্রসংঘেরসহস্রাব্দ উন্নয়ন পরিকল্পনায় উন্নয়ন ক্ষেত্রে সংস্কৃতির গুরুত্বপূর্ণ ভূমিকাকেস্বীকার করে নেওয়া হয়েছে ।
তিন তালাক বিল অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর নেতৃত্বে এনডিএ সরকারের লক্ষ্য ‘সবকা সাথ,সবকা বিকাশ,সবকা বিশ্বাস’। পূর্বে দেওয়া বিভিন্ন প্রতিশ্রুতির একটি পূরণ করতে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা “মুসলিম উইমেন (প্রোটেকশন অফ রাইট্‌স অন ম্যারেজ) বিল,২০১৯” অনুমোদন করল। এর ফলে,২০১৯-এর দ্বিতীয় অধ্যাদেশটির পরিবর্তে এই বিল কার্যকর হবে। এর লক্ষ্য মুসলিম মহিলাদের জন্য সমতা এবং ন্যায় নিশ্চিত করা। এছাড়াও,বিবাহিতা মুসলিম মহিলদের সুরক্ষা এবং তাঁদের স্বামীদের দ্বারা তাৎক্ষণিক তালাকের মারফৎ বিবাহ বিচ্ছেদ প্রতিরোধ করা। সংসদের আগামী অধিবেশনে এই বিল পেশ হয়। প্রস্তাবিত বিলে তিন তালাকের ব্যবস্থা বেআইনি ঘোষণা করা হয়েছে। তিন তালাককে দণ্ডনীয় অপরাধ হিসেবে গণ্য করা হবে। এর জন্য তিন বছর কারাবাস এবং জরিমানা করা হবে। বিবাহিতা মুসলিম মহিলা এবং নির্ভরশীল ছেলে-মেয়েদের জন্য যথেষ্ট পরিমাণ ভাতা প্রদানের ব্যবস্থা। এই বিলে এও বলা হয়েছে,যদি বিবাহিত মুসলিম মহিলা নিজে অথবা তাঁর সঙ্গে রক্তের সম্পর্কে সম্বন্ধিত অথবা বিবাহ সম্পর্কে আবদ্ধ কোন ব্যক্তি যদি থানার ভারপ্রাপ্ত অফিসারকে এই সংক্রান্ত খবর দেয়,তবে সেটিকেই অভিযোগ হিসেবে গণ্য করতে হবে। যে বিবাহিত মুসলিম মহিলাকে তালাক দেওয়া হয়েছে,তাঁর উপস্থিতিতে ম্যাজিস্ট্রেটের অনুমতি সাপেক্ষে মামলা রুজু করা যাবে। অভিযুক্তকে জামিন দেওয়ার আগে তালাকপ্রাপ্তা মুসলিম মহিলার বক্তব্য শুনতে হবে ম্যাজিস্ট্রেটকে। ২০১৯-এর এই সংক্রান্ত দ্বিতীয় অধ্যাদেশের সবক’টি সংস্থানই রাখা হয়েছে বর্তমান বিলে। /
শ্রী জগমোহন ডালমিয়া’র প্রয়াণে প্রধানমন্ত্রীর শোক জ্ঞাপন

ভারতীয় ক্রিকেট কন্ট্রোল বোর্ড (বি.সি.সি.আই.)-এর সভাপতি শ্রী জগমোহন ডালমিয়া’র প্রয়াণে শোক জ্ঞাপন করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, “শোকের এই সময় শ্রী জগমোহন ডালমিয়া’র পরিবারের আমার সমবেদনা রইল। শ্রী ডালমিয়া’র আত্মার শান্তি কামনা করি”।
প্রধানমন্ত্রী ১০ সেপ্টেম্বর ‘কেন্দ্র-রাজ্য বিজ্ঞান কনক্লেভ’এর উদ্বোধন করবেন

নয়াদিল্লি, ৯ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী ১০ সেপ্টেম্বর সকাল ১০.৩০ মিনিটে ভিডিও কনফারেন্সের মাধ্যমে ‘কেন্দ্র-রাজ্য বিজ্ঞান কনক্লেভ’এর উদ্বোধন করবেন। এই উপলক্ষে আয়োজিত অনুষ্ঠানে তিনি বক্তব্যও রাখবেন। উদ্ভাবন ও শিল্পোদ্যোগকে উৎসাহিত করতে প্রধানমন্ত্রীর নিরলস উদ্যোগের অঙ্গ হিসেবে দেশে শক্তিশালী বিজ্ঞান, প্রযুক্তি ও উদ্ভাবনমূলক পরিবেশ গড়ে তুলতে এই সম্মেলনের আয়োজন করা হয়েছে। সহযোগিতামূলক যুক্তরাষ্ট্রীয় কাঠামোয় কেন্দ্র-রাজ্য সহযোগিতার মাধ্যমে সম্মেলন অনুষ্ঠিত হবে। আমেদাবাদের সায়েন্স সিটিতে ১০ ও ১১ই সেপ্টেম্বর- দু’দিন ব্যাপী এই সম্মেলনে যেসব বিষয় নিয়ে আলাপ-আলোচনা হবে সেগুলি হল:- ২০৪৭ সালের কথা ভেবে বিজ্ঞান, প্রযুক্তি ও উদ্ভাবনের পরিকল্পনা, বিভিন্ন রাজ্যের বিজ্ঞান, প্রযুক্তি ও উদ্ভাবনের পরিবেশ গড়ে তুলতে প্রয়োজনীয় পরিকল্পনা, সকলের জন্য ডিজিটাল পদ্ধতিতে স্বাস্থ্য পরিষেবা প্রদান, ২০৩০ সালের মধ্যে গবেষণা ও উন্নয়ন খাতে বেসরকারী বিনিয়োগ দ্বিগুণ করা, কৃষি ক্ষেত্রে প্রযুক্তির ব্যবহারের মধ্য দিয়ে কৃষকের আয় বৃদ্ধি, বিশুদ্ধ পানীয় জল উৎপাদনে নতুন নতুন উদ্ভাবন, সকলের জন্য পরিবেশ বান্ধব জ্বালানী, হাইড্রোজেন মিশনে বিজ্ঞান ও প্রযুক্তির ভূমিকা, গভীর সমুদ্র মিশনে উপকূলবর্তী রাজ্যগুলির প্রাসঙ্গিকতা। বিজ্ঞান ও প্রযুক্তির প্রথম এই কনক্লেভে গুজরাটের মুখ্যমন্ত্রী, কেন্দ্রীয় বিজ্ঞান ও প্রযুক্তি প্রতিমন্ত্রী, বিভিন্ন রাজ্য ও কেন্দ্রশাসিত অঞ্চলের বিজ্ঞান ও প্রযুক্তি মন্ত্রী এবং সচিব, শিল্প মহলের শীর্ষস্থানীয় ব্যক্তিত্ব, অসরকারী সংগঠনের প্রতিনিধি, তরুণ বিজ্ঞানী এবং ছাত্রছাত্রীরা উপস্থিত থাকবেন।
নাগপুরের ন্যাশনাল ডিজাস্টার রেসপন্স ফোর্স অ্যাকাডেমিতে সিনিয়র অ্যাডমিনিট্রটিভ গ্রেড পদমর্যাদার একটি নির্দেশকের পদ তৈরিতে কেন্দ্রীয় মন্ত্রিসভার অনুমোদন

নতুন দিল্লি, ২৫শে মে, ২০২১ প্রধানমন্ত্রী শ্রী নরেন্দ্র মোদীর পৌরহিত্য কেন্দ্রীয় মন্ত্রিসভার বৈঠকে স্বরাষ্ট্র মন্ত্রকের একটি প্রস্তাব অনুমোদিত হয়েছে।এই প্রস্তাব অনুযায়ী নাগপুরের ন্যাশনাল ডিজাস্টার রেসপন্স ফোর্স অ্যাকাডেমিতে সিনিয়র অ্যাডমিনিট্রটিভ গ্রেড পদমর্যাদার একটি নির্দেশকের পদ তৈরি করা হবে।ন্যাশনাল ডিজাস্টার রেসপন্স ফোর্স অ্যাকাডেমি বা এনডিআরএফ অ্যাকাডেমির নির্দেশক এই সংস্থার পুরো দায়িত্বে থাকবেন। উচ্চপদস্থ অভিজ্ঞ একজন আধিকারিক সংস্থার চাহিদা অনুযায়ী তার কাজকর্ম পরিচালনা করবে।এই অ্যাকাডেমিতে এনডিআরএফ, এসডিআরএফ, সিডি ভলেন্টিয়াস, বিপর্যয় মোকাবিলার জন্য সার্ক গোষ্ঠীভুক্ত দেশগুলির বিভিন্ন বাহিনীর থেকে প্রতিবছর ৫০০০ এর বেশি সদস্যকে এখানে প্রশিক্ষণ দেওয়া হয়।চাহিদা অনুযায়ী এখানে প্রশিক্ষণ কর্মসূচীর পরিবর্তন ঘটানো হয়। জাতীয় বিপর্যয় মোকাবিলা বাহিনী বা এনডিআরএফ, রাজ্য বিপর্যয় মোকাবিলা বাহিনী বা এসডিআরএফ –এর সদস্যরা সহ অন্যান্য বিভিন্ন সংস্থার সদস্যদের এখান থেকে উন্নতমানের প্রশিক্ষণ দেওয়া হয়ে থাকে।প্রেক্ষাপট:ন্যাশনাল ডিজাস্টার রেসপন্স ফোর্স অ্যাকাডেমি ২০১৮ সালে নাগপুরে স্থাপিত হয়। ন্যাশনাল সিভিল ডিফেন্স কলেজ (এনসিডিসি) –কে এই প্রতিষ্ঠানের সঙ্গে যুক্ত করা হয়। অ্যাকাডেমির মূল ভবনটি তৈরি করার কাজ চলছে।এখন এনসিডিসি-র ভবন থেকে অ্যাকাডেমির কাজকর্ম পরিচালিত হচ্ছে।জাতীয় বিপর্যয় মোকাবিলা বাহিনী, রাজ্য বিপর্যয় মোকাবিলা বাহিনী, অসামরিক প্রতিরক্ষা দপ্তরের স্বেচ্ছাসেবক বা সিভিল ডিফেন্স ভলেন্টিয়ারদের এখান থেকে আন্তর্জাতিকমানের প্রশিক্ষণ দেওয়া হয়।সার্ক গোষ্ঠীভুক্ত দেশগুলি সহ অন্যান্য দেশের বিপর্যয় মোকাবিলা বাহিনীর সদস্যরাও এখান থেকে প্রশিক্ষণ পান।
প্রধানমন্ত্রী ৫ সেপ্টেম্বর জাতীয় শিক্ষক পুরস্কার প্রাপকদের সঙ্গে আলাপচারিতায় অংশ নেবেন.

প্রধানমন্ত্রী শ্রী নরেন্দ্র মোদি শিক্ষক দিবস উপলক্ষে ৫ সেপ্টেম্বর বিকেল ৪ঃ৩০ মিনিটে, ৭ লোকমান্য মার্গে জাতীয় শিক্ষক দিবস পুরস্কার প্রাপকদের সঙ্গে আলাপচারিতায় অংশ নেবেন। জাতীয় শিক্ষক পুরস্কার প্রদানের লক্ষ্য হলো, ভালো শিক্ষকদের অবদানকে স্বীকৃতি ও সম্মান জানানো। যারা নিজেদের প্রতিশ্রুতিবদ্ধতা, কঠোর পরিশ্রম দিয়ে কেবলমাত্র বিদ্যালয় শিক্ষার মান উন্নয়ন করেছেন তা নয় , পাশাপাশি তাদের ছাত্রছাত্রীদের জীবনকে সমৃদ্ধ করেছেন। জাতীয় শিক্ষক পুরস্কার প্রাথমিক ও মাধ্যমিক বিদ্যালয়ের মেধাবী শিক্ষকদের অবদানকে স্বীকৃতি জানিয়ে প্রদান করা হয়। এবছর সারাদেশের ৪৫ জন শিক্ষককে জাতীয় শিক্ষক পুরস্কারের জন্য নির্বাচন করা হয়েছে।
স্বাস্থ্য ক্ষেত্রে সহযোগিতার জন্য ভারত ও জার্মানির মধ্যে যৌথ ঘোষণাপত্র স্বাক্ষরে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও জার্মানিরমধ্যে স্বাস্থ্য ক্ষেত্রে সহযোগিতা সংক্রান্ত যৌথ ঘোষণাপত্র স্বাক্ষর-উত্তরঅনুমোদন দেওয়া হয়েছে। এ বছরের পয়লা জুন তারিখে এই যৌথ ঘোষণাপত্র স্বাক্ষরিত হয়নিম্নলিখিত বিষয়ে সহযোগিতা এই ঘোষণাপত্রের আওতায় পড়বে : ১)স্নাতকোত্তর শিক্ষা ২) চিকিৎসাকর্মীদের প্রশিক্ষণ ৩)ফার্মাসিউটিক্যালস্‌ ও ফার্মাকোইকোনোমিক্স ৪) স্বাস্থ্যসংক্রান্ত অর্থনীতি এই সহযোগিতারবিশদ চূড়ান্ত করতে এবং এই ঘোষণাপত্র রূপায়ণের বিষয়ে তদারকির জন্য একটি কর্মীগোষ্ঠীগঠন করা হবে।
ইরানের প্রেসিডেন্ট পদে হাসান রৌহানি পুনর্নিবাচিত হওয়ায় অভিনন্দন ভারতের প্রধানমন্ত্রীর

ইরানের প্রেসিডেন্ট পদে হাসান রৌহানি পুনর্নিবাচিত হওয়ায় তাঁকেঅভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ আমার বন্ধুপ্রতিম প্রেসিডেন্ট হাসানরৌহানি পুনর্নিবাচিত হওয়ায় তাঁকে আন্তরিক অভিনন্দন জানাই। প্রেসিডেন্ট হাসানরৌহানির সচল ও গতিশীল নেতৃত্বে এক নতুন মাত্রায় উন্নীত হওয়ার লক্ষ্যে ইরানেরপ্রচেষ্টা অব্যাহত থাকবে। ইরানের সঙ্গেস্হাপিত বিশেষ সম্পর্ককে আরও শক্তিশালী করে তোলার কাজে ভারত স্হির প্রতিজ্ঞ। ” /…
জাতীয় আর্থিক প্রতিবেদন কর্তৃপক্ষ গঠনের অনুমোদন কেন্দ্রীয় মন্ত্রীসভায়

প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয়মন্ত্রিসভা ‘জাতীয় আর্থিক প্রতিবেদন কর্তৃপক্ষ’ (এন.এফ.আর.এ.) গঠনের এবং এইএন.এফ.আর.এ.’র জন্য একজন চেয়ারপারসনের পদ, তিনজন সম্পূর্ণ সময়ের সদস্যের পদ ও একজনসচিবের পদ সৃষ্টির সুপারিশের অনুমোদন দিল| এই সিদ্ধান্তের লক্ষ্য হচ্ছে, এন.এফ.আর.এ.-কে নিরীক্ষণ পেশার জন্য একটিস্বাধীন নিয়মক হিসেবে গঠন করা, যা মূলত কোম্পানিজ অ্যাক্ট, ২০১৩ অনুসারে নিয়ে আসাপ্রধান পরিবর্তনের একটি| আইনের মধ্যে এই বিধান সংযুক্ত করা হয়েছে অর্থ বিষয়কস্থায়ী কমিটির সুনির্দিষ্ট প্রস্তাব অনুসারে (২১তম প্রতিবেদন)| প্রভাব: এই সিদ্ধান্তের ফলে বেশকিছু বিষয়ের উন্নতি হবে বলে আশা করা যাচ্ছে| এরমধ্যে রয়েছে দেশীয়/বিদেশি বিনিয়োগ বৃদ্ধি, অর্থনৈতিক প্রবৃদ্ধির উন্নতি,আন্তর্জাতিক পদ্ধতিগুলোর সঙ্গে তাল মিলিয়ে বাণিজ্যের বিশ্বায়নকে সমর্থন এবংনিরীক্ষণ পেশার আরও উন্নয়নে সহায়তা| অধিক্ষেত্র: সনদপ্রাপ্ত হিসাব পরীক্ষক (চার্টার্ড একাউন্টেন্ট) ও তাদের ফার্মগুলোরতদন্তের জন্য এন.এফ.আর.এ.’র অধিক্ষেত্রকে আইনের ১৩২ নং ধারার অধীনে তালিকাভুক্তকোম্পানি ও বড় আকারের তালিকা বহির্ভূত কোম্পানিগুলো পর্যন্ত প্রসারিত করা হবে|সর্বজনীন স্বার্থ সংলিষ্ট এ ধরনের অন্য ক্ষেত্রেও তদন্তের জন্য কেন্দ্রীয় সরকারনির্দেশ দিতে পারবে| চার্টার্ড একাউন্ট অধিনিয়ম, ১৯৪৯ অনুযায়ী আই.সি.এ.এই.-এরঅন্তর্নিহিত নিয়ন্ত্রক ভূমিকা সাধারণভাবে তার সদস্যদের ক্ষেত্রে এবং বিশেষ করে প্রাইভেটলিমিটেড কোম্পানিগুলোর সঙ্গে সম্পর্কিত নিরীক্ষণের ক্ষেত্রে ও আইন অনুসারে সূচনাসীমার নিচে থাকা সর্বজনীন তালিকাবিহীন কোম্পানিগুলোর ক্ষেত্রে জারি থাকবে| গুণমান পর্যালোচনা পর্ষদ (কিউ.আর.বি.) প্রাইভেটলিমিটেড কোম্পানি, নির্ধারিত সূচনা সীমার চেয়ে কম সর্বজনীন তালিকাবিহীন কোম্পানি ওযেসব কোম্পানিকে এন.এফ.আর.এ.-এর দ্বারা কিউ.আর.বি.’র কাছে অর্পিত করেছে, সেগুলোনির্বিশেষে গুণমানের নিরীক্ষণ চালিয়ে যাবে| তাছাড়া আই.সি.এ.আই. হিসাব রক্ষণ,নিরীক্ষণ মান ও নীতির বিষয়ে এন.এফ.আর.এ.’র কাছে তাদের প্রস্তাব দেওয়ার মাধ্যমেতাদের উপদেষ্টার ভূমিকা চালিয়ে যাবে| প্রেক্ষাপট: বিশ্বের বিভিন্ন ক্ষেত্রে হিসাব রক্ষণ কেলেঙ্কারিরবিষয়গুলো বৃদ্ধি পাওয়ায় এন.এফ.আর.এ. স্থাপনের প্রয়োজন অনুভূত হয়েছে| যাতে স্বাধীননিয়ন্ত্রক গঠনের মাধ্যমে হিসাব রক্ষণের গুণমানকে শক্তিশালী করা যায় ও এর মধ্য দিয়েকোম্পানিগুলোর আর্থিক প্রকাশের ওপর জনগণের আস্থা বৃদ্ধি করা যায়|
দেশের সবকটি স্থানে নতুন আইআইএম স্থাপন এবং স্থায়ী ক্যাম্পাস চালুর সিদ্ধান্ত কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে দেশের সাতটি জায়গায় নতুন আইআইএম স্থাপন ও স্থায়ী ক্যাম্পাস চালুর সিদ্ধান্ত অনুমোদিত হয়েছে। এগুলি অমৃতসর, বুদ্ধগয়া, নাগপুর, সম্বলপুর, সিরমৌর, বিশাখাপত্তনম ও জম্মুতে গড়ে তোলা হবে। এর জন্য মোট ৩৭৭৫.৪২ কোটি টাকা পৌণপৌণিক ব্যয় করা হবে। এই আইআইএম-গুলি ২০১৫-১৬/২০১৬-১৭-তে চালু করা হয়েছে এবং বর্তমানে অস্থায়ী ক্যাম্পাসে রয়েছে। প্রত্যেকটি আইআইএম ক্যাম্পাস হবে ৬০৩৮৪ বর্গমিটার আয়তনের এবং ৬০০ ছাত্রছাত্রীর জন্য পরিকাঠামো এখানে গড়ে তোলা হবে। প্রত্যেক ছাত্রছাত্রীর জন্য ৫ বছর পর্যন্ত বার্ষিক ৫ লক্ষ টাকা করে অনুদান দেওয়া হবে। তারপর থেকে এই সংস্থাগুলি তাদের অভ্যন্তরীণ উৎস থেকে অর্থে নিজেদের পরিচালনার ব্যবস্থা করবে বলে আশা করা হচ্ছে। ২০২১ সালের মধ্যে এই আইআইএম-গুলির ক্যাম্পাস ভবন নির্মাণের কাজ সম্পূর্ণ হবে। এরফলে, দেশের ২০টি আইআইএম-এর সবগুলির জন্যই স্থায়ী ক্যাম্পাসের ব্যবস্থা হবে। আইআইএম-গুলি ছাত্রছাত্রীদের মধ্যে থেকে পেশাদার ম্যানেজার তৈরি করবে এবং দেশের অর্থনৈতিক ও শিল্পোন্নয়নের জন্য সহায়ক ভূমিকা নেবে।
প্রধানমন্ত্রী ভারতের টিকাকরণ অভিযানের অগ্রগতি পর্যালোচনা করেছেন

টিকা প্রস্তুতকারক সংস্থাগুলিকে কেন্দ্র আরও বেশি উৎপাদন কেন্দ্র তৈরি, কাঁচামাল সরবরাহ ও আর্থিক ব্যবস্থায় সাহায্য করছে টিকার অপচয় কমাতে প্রয়োজনীয় ব্যবস্থা নিতে প্রধানমন্ত্রীর নির্দেশ প্রধানমন্ত্রী শ্রী নরেন্দ্র মোদী ভারতে টিকাকরণ অভিযানের অগ্রগতি সম্পর্কে একটি উচ্চ পর্যায়ের বৈঠকের পৌরোহিত্য করেছেন। বৈঠকে আধিকারিকরা টিকাকরণ অভিযানের বিভিন্ন দিক নিয়ে বিস্তারিত ভাবে জানিয়েছেন। বর্তমানে কত টিকা পাওয়া যাচ্ছে এবং ভবিষ্যতে টিকার উৎপাদন বাড়ানোর জন্য কি কি পরিকল্পনা নেওয়া হয়েছে, সে বিষয়ে প্রধানমন্ত্রীকে বিস্তারিত ভাবে জানানো হয়েছে। টিকার উৎপাদন বাড়াতে কেন্দ্রীয় সরকার টিকা প্রস্তুতকারক সংস্থাগুলিকে আরও বেশি উৎপাদন কেন্দ্র তৈরি, আর্থিক ব্যবস্থাপনায় এবং কাঁচামালের সরবরাহ নিশ্চিত করার ক্ষেত্রে সাহায্য করছে। বৈঠকে শ্রী মোদী স্বাস্থ্যকর্মী ও সামনের সারিতে থাকা কর্মীদের টিকাকরণের বিষয়ে পর্যালোচনা করেছেন। একই সঙ্গে ৪৫ ঊর্ধ্ব এবং ১৮ থেকে ৪৪ বছর বয়সী নাগরিকদের টিকা দেওয়ার বিষয় নিয়েও আলোচনা করেছেন। বিভিন্ন রাজ্যে টিকার অপচয়ের বিষয়টি উল্লেখ করে প্রধানমন্ত্রী বলেছেন, বেশ কিছু জায়গায় টিকার যথেষ্ট অপচয় হচ্ছে এবং এই অপচয় কমাতে প্রয়োজনীয় ব্যবস্থা নিতে হবে। টিকাকরণ অভিযানকে জনমুখী করে তুলতে কিভাবে প্রযুক্তির সাহায্য নেওয়া হচ্ছে, আধিকারিকরা সে বিষয়ে বৈঠকে জানিয়েছেন। রাজ্যগুলিকে আগে থেকেই কতটা টিকা পাওয়া যেতে পারে, সে বিষয়ে জানানো হচ্ছে। আধিকারিকরা প্রধানমন্ত্রীকে বলেছেন, রাজ্যগুলি যদি সেই তথ্য জেলা স্তরে পাঠায়, তাহলে সাধারণ মানুষের কোন সমস্যা হবে না। এই বৈঠকে প্রতিরক্ষা মন্ত্রী, কেন্দ্রীয় স্বরাষ্ট্র মন্ত্রী, কেন্দ্রীয় অর্থমন্ত্রী, শিল্প ও বাণিজ্য মন্ত্রী, তথ্য ও সম্প্রচার মন্ত্রী, প্রধানমন্ত্রীর প্রধান সচিব, ক্যাবিনেট সচিব, স্বাস্থ্য সচিব এবং অন্যান্য উচ্চপদস্থ আধিকারিকরা উপস্থিত ছিলেন।
গুরু সাহিব-এর স্বপ্ন পূরণের লক্ষ্যে আমরা কাজ করে যাব: প্রধানমন্ত্রী

প্রধানমন্ত্রী শ্রী নরেন্দ্র মোদী আজ হেমকুন্ড সাহিব-এর রোপওয়ে নিয়ে মন্তব্যের জন্য জাঠেদার শ্রী আকাল তখত সাহিব ও শিখ সম্প্রদায়ের সম্মানীয় সদস্যদের ধন্যবাদ জানিয়েছেন। গুরু সাহিব-এর স্বপ্ন পূরণের লক্ষ্যে কাজ চলবে বলে সঙ্গতদের আশ্বস্ত করেন তিনি প্রেস ইনফরমেশন ব্যুরোর ট্যুইটের জবাবে প্রধানমন্ত্রী ট্যুইট করে বলেন; “জাঠেদার শ্রী আকাল তখত সাহিব ও শিখ সম্প্রদায়ের সম্মানীয় সদস্যরা হেমকুন্ড সাহিব-এর রোপওয়ে নিয়ে তাঁদের খুশি প্রকাশ করেছেন। তাঁদের এই মন্তব্যের জন্য আমি ধন্যবাদ জানাই ও সঙ্গতকে আশ্বস্ত করে বলি যে গুরু সাহিব-এর স্বপ্ন পূরণের লক্ষ্যে আমরা কাজ করে যাব।”
ফ্রান্সের নবনির্বাচিতপ্রেসিডেন্ট ইমান্যুয়েল ম্যাকঁর-কে অভিনন্দন ভারতের প্রধানমন্ত্রীর

ফ্রান্সেরপ্রেসিডেন্ট নির্বাচনে জয়ী মিঃ ইমান্যুয়েল ম্যাকঁর-কে আজ এক দূরভাষ বার্তায়অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এই প্রসঙ্গে এক ট্যুইটার বার্তায়তিনি বলেছেন : “ফ্রান্সেরপ্রেসিডেন্ট নির্বাচনে জয়লাভ করার জন্য প্রেসিডেন্ট ইমান্যুয়েল ম্যাকঁর-এর সঙ্গে আমিকথা বলেছি । তাঁকেআমার অভিনন্দন বার্তাও এর মাধ্যমে পৌঁছে দিয়েছি আমি। ভারত ওফ্রান্সের মধ্যে সহযোগিতার সম্পর্ককে আরও গভীরে নিয়ে যেতে প্রেসিডেন্ট ইমান্যুয়েলম্যাকঁর-এর সঙ্গে কাজ করে যাওয়ার জন্য আমি বিশেষভাবে আগ্রহী।” /
প্রধানমন্ত্রীর বারাণসী সফর

বারাণসী বিমানবন্দরে লাল বাহাদুর শাস্ত্রীর মূর্তির আবরণ উন্মোচন করলেন বারাণসীতে বৃক্ষরোপণ অভিযানে সামিল হলেন প্রধানমন্ত্রী শ্রী নরেন্দ্র মোদী আজ উত্তর প্রদেশের বারাণসী সফরে গিয়ে একাধিক কর্মসূচিতে অংশ নেন। বারাণসীতে শ্রী মোদী প্রাক্তন প্রধানমন্ত্রী শ্রী লাল বাহাদুর শাস্ত্রী আন্তর্জাতিক বিমানবন্দরে তাঁর পূর্ণাবয়ব মূর্তির আবরণ উন্মোচন করেন। এরপর, তিনি বারাণসীর আনন্দকানন বটিকাতে বৃক্ষরোপণ অভিযানের সূচনা করেন। পরে, শ্রী মোদী মন মহলে ভারচ্যুয়াল সংগ্রহালয় ঘুরে দেখেন। বারাণসী শহরের সাংস্কৃতিক কেন্দ্রবিন্দু দশাশ্বমেধ ঘাটে এই সংগ্রহালয় গড়ে উঠেছে। সাংস্কৃতিক ঐতিহ্যের বিভিন্ন দিক এই সংগ্রহালয়ে জায়গা পেয়েছে।
সিএসআইআর-এরপ্লাটিনাম জয়ন্তী  :  উদ্বোধনকরলেন প্রধানমন্ত্রী

সূচনাকাল থেকেই বিজ্ঞান ও শিল্প গবেষণা পরিষদ অর্থাৎসিএসআইআর আমাদের গণতান্ত্রিক ঐতিহ্য অনুসরণ করে জীবনের প্রতিটি ক্ষেত্রেই স্থায়ীচিহ্ন স্থাপন করেছে। বিজ্ঞান ও প্রযুক্তির সুফল ছাড়া বিশ্বের কোনও জাতিই যেউন্নতির পথে এগিয়ে যেতে পারে না ইতিহাসে তা এক প্রমাণিত সত্য। কারণ, সফল প্রযুক্তিহ’ল এমন একটি বিষয়, যা সাধারণ মানুষের কল্যাণসাধন করে। বিগত ৭৫ বছর ধরে জাতির সেবায় নিয়োজিত থাকার জন্যসিএসআইআর-এর বিশেষ প্রশংসা করে প্রধানমন্ত্রী বলেন, ভবিষ্যতে এই সংস্থাটি থেকে আরওঅনেক সাফল্যের প্রত্যাশা রয়েছে আমার। তিনি বলেন, ভারতের নাগরিকদের যুক্ত করতে হবেবিজ্ঞানের সঙ্গে। আর তা সম্ভব করে তুলতে হবে প্রযুক্তির সাহায্যে। শ্রী মোদী বলেন, সিএসআইআর-এর গবেষণাগারগুলিতে গবেষণাসংক্রান্ত সুযোগ-সুবিধা ছাত্রছাত্রীরা যাতে সর্বোচ্চ মাত্রায় গ্রহণ করতে পারে, সেজন্যপ্রচেষ্টার প্রয়োজন রয়েছে। দেশের নতুন শিল্পোদ্যোগগুলির ক্ষেত্রে এক বড় ধরণেরভূমিকা রয়েছে সিএসআইআর-এর। কৃষি উৎপাদনশীলতা প্রসঙ্গে প্রধানমন্ত্রী বলেন,“প্রতিটি জলবিন্দুর বিনিময়ে আরও বেশি করে শস্য ফলন” বিষয়টির ওপর জোর দেওয়ারপাশাপাশি আরেকটি বিষয়ও যুক্ত করা প্রয়োজন, তা হল জমির “প্রতিটি ইঞ্চিতে এক আঁটিশস্য”। সিএসআইআর-এর বিভিন্ন উদ্যোগ ও কর্মপ্রচেষ্টার বিষয়গুলিতুলে ধরার জন্য আয়োজিত প্রদর্শনীটিও আজ পরিদর্শন করেন প্রধানমন্ত্রী। সেখানেকয়েকটি ভেষজ ও সুগন্ধি গাছের চারা তিনি উৎসর্গ করেন জাতির উদ্দেশে। আলাপচারিতায়মিলিত হন হায়দরাবাদ, কুড্ডালোর, জম্মু, জোরহাট ও পালমপুর থেকে আগত কৃষকদের সঙ্গে।প্রযুক্তির সুফলগুলি যাতে সংশ্লিষ্ট সকলের কাছে সঠিকভাবে পৌঁছে দেওয়া যায়, তানিশ্চিত করতে বাণিজ্যিক কাজকর্ম সহজতর করে তোলার এক মঞ্চ প্রস্তুত করার আহ্বানজানান তিনি সিএসআইআর কর্তৃপক্ষের কাছে। এক সময় তিনি মঞ্চ থেকে নেমে এসে বিজ্ঞানভবনের অনুষ্ঠান কক্ষে উপস্থিত স্কুল ছাত্রছাত্রীদের সঙ্গে আলাপচারিতায় মিলিত হন।
প্রধানমন্ত্রীর সঙ্গে দেখা করলেন ইউ.পি.এস.সি.’র পরীক্ষায় উত্তীর্ণ ২০ জন সফল প্রার্থী

ইউনিয়ন পাবলিক সার্ভিস কমিশনের পরীক্ষায় সফল ২০ জন প্রার্থী আমেদাবাদের সর্দার প্যাটেল ইন্সটিটিউট অফ পাবলিক অ্যাডমিনিস্ট্রেশন – এ প্রশিক্ষণ শেষে আজ দেখা করলেন প্রধানমন্ত্রী শ্রী নরেন্দ্র মোদীর সঙ্গে। প্রধানমন্ত্রী তাঁদের সকলের সফল কর্মজীবন কামনা করে শুভেচ্ছা জানান। _2015
ষষ্ঠ ভারত – জার্মানি আন্তঃসরকারি আলাপ-আলোচনার পূর্ণাঙ্গ অধিবেশনে যৌথভাবে সহাপতিত্ব করেছেন প্রধানমন্ত্রী

নতুন দিল্লি, ২ মে, ২০২২ ভারত – জার্মানি আন্তঃসরকারি আলাপ-আলোচনার (আইজিসি) পূর্ণাঙ্গ অধিবেশনে সেদেশের চ্যান্সেলর ওলফ স্কোলজের সঙ্গে যৌথভাবে সভাপতিত্ব করেছেন প্রধানমন্ত্রী শ্রী নরেন্দ্র মোদী। প্রারম্ভিক বক্তব্যে দুই নেতাই দ্বিপাক্ষিক সম্পর্কের গুরুত্বপূর্ণ বিভিন্ন দিক সহ একাধিক অভিন্ন আঞ্চলিক ও আন্তর্জাতিক বিষয়গুলির কথা উল্লেখ করেন। প্রধানমন্ত্রী জোর দিয়ে বলেন, জটিল এই বিশ্ব পরিস্থিতিতে ভারত – জার্মানি অংশীদারিত্ব সাফল্যের দৃষ্টান্ত হয়ে উঠতে পারে। ভারতের 'আত্মনির্ভর ভারত' অভিযানে অংশগ্রহণের জন্য তিনি জার্মানিকে আমন্ত্রণ জানিয়েছেন। আন্তঃসরকারি আলাপ-আলোচনার বিভিন্ন বিষয় সম্পর্কে নিজেদের বৈঠকে দুই দেশের মন্ত্রী ও আধিকারিকরা সংক্ষিপ্ত বিবরণী পেশ করেন। এরমধ্যে রয়েছে – পররাষ্ট্র বিষয়ক ও নিরাপত্তা; অর্থনৈতিক, আর্থিক নীতি, বৈজ্ঞানিক ও সামাজিক আদান-প্রদান; জলবায়ু, পরিবেশ, দীর্ঘস্থায়ী উন্নয় এবং শক্তি। ভারতের পক্ষ থেকে অর্থমন্ত্রী শ্রীমতী নির্মলা সীতারমন, বিদেশমন্ত্রী ডঃ এস জয়শঙ্কর, বিজ্ঞান ও প্রযুক্তি প্রতিমন্ত্রী ডাঃ জিতেন্দ্র সিং এবং শিল্প প্রসার ও অভ্যন্তরীণ বাণিজ্য দপ্তরের সচিব শ্রী অনুরাগ জৈন বিবরণী পেশ করেন। পরিবেশ-বান্ধব ও নিরন্ত্রণ অগ্রগতির লক্ষ্যে অংশীদারিত্ব গড়ে তোলার জন্য ভারতের প্রধানমন্ত্রী এবং সেদেশের চ্যান্সেলরের মধ্যে যৌথ ঘোষণাপত্র স্বাক্ষরের মধ্য দিয়ে এই পূর্ণাঙ্গ অধিবেশনের সমাপ্তি হয়। দীর্ঘ মেয়াদী ভিত্তিতে উন্নয়নের লক্ষ্য পূরণে ভারত ও জার্মানির মধ্যে সরকারি পর্যায়ে সহযোগিতা গড়ে তোলার উদ্দেশ্যে এই অংশীদারিত্বে অগ্রাধিকার দেওয়া হয়েছে। দুই দেশের মধ্যে সহযোগিতার অঙ্গ হিসেবে জার্মানি ২০৩০ পর্যন্ত বিভিন্ন উন্নয়নমূলক ক্ষেত্রে ১০ বিলিয়ন ইউরো বিনিয়োগের বিষয়ে অঙ্গীকার প্রকাশ করেছে। এমনকি, দুই দেশের মধ্যে স্বাক্ষরিত যৌথ ঘোষণাপত্রে উচ্চ পর্যায়ে সহযোগিতা ও রাজনৈতিক দিশা স্থির করতে আন্তঃসরকারি আলাপ-আলোচনার কাঠামোর মধ্যে একটি মন্ত্রী পর্যায়ের ব্যবস্থা গড়ে তোলার কথাও বলা হয়েছে। আন্তঃসরকারি আলাপ-আলোচনার পর একটি যৌথ ঘোষণাপত্র গ্রহণ করা হয়। মন্ত্রী পর্যায়ে দ্বিপাক্ষিক বৈঠকের সময় একাধিক চুক্তি স্বাক্ষরিত হয়। /
পরশুরাম কুণ্ড উৎসবের এক ঝলক নেট মাধ্যমে তুলে ধরলেন প্রধানমন্ত্রী

নয়াদিল্লি, ৮ জানুয়ারি, ২০২৩ অরুণাচল প্রদেশের পরশুরাম কুণ্ড উৎসবের এক ঝলক নেট মাধ্যমে তুলে ধরেছেন প্রধানমন্ত্রী শ্রী নরেন্দ্র মোদী। অরুণাচল প্রদেশের মুখ্যমন্ত্রী শ্রী পেমা খাণ্ডুর এক ট্যুইট বার্তার উল্লেখ করে প্রধানমন্ত্রী বলেছেন : “এ হল এক আশীর্বাদধন্য অভিজ্ঞতা। অরুণাচল প্রদেশকে নতুন করে ফিরে দেখার এ এক অপূর্ব সুযোগ।”
মহাত্মা গান্ধীর সার্ধশত জন্মবার্ষিকীকে স্মরণীয় করে তুলতে বিশেষ বিশেষ ক্ষেত্রে দণ্ডপ্রাপ্ত অপরাধীদের কারামুক্তির প্রস্তাবে সম্মতি কেন্দ্রীয় মন্ত্রিসভার

মহাত্মা গান্ধীর সার্ধশত জন্মবার্ষিকীটি স্মরণীয় করে তুলতে কয়েকটি বিশেষ বিশেষ ক্ষেত্রে দণ্ডপ্রাপ্ত জেল বন্দীদের কারামুক্তির একটি প্রস্তাবে আজ (১৮ই জুলাই, ২০১৮) সম্মতি জানাল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে স্থির হয়েছে যে তিনটি পর্যায়ে সংশ্লিষ্ট জেল বন্দীদের প্রতি এই উদারতা দেখানো হবে। প্রথম পর্যায়ে বন্দীদের মুক্তি দেওয়া হবে মহাত্মা গান্ধীর এ বছরের জন্মবার্ষিকীর দিনটিতে। দ্বিতীয় পর্যায়ে মুক্তির দিন স্থির হয়েছে চম্পারণ সত্যাগ্রহ দিনটির স্মরণে আগামী বছরের ১০ই এপ্রিল। তৃতীয় তথা শেষ পর্যায়ে বন্দী মুক্তির তারিখ মহাত্মা গান্ধীর আগামী বছরের জন্মবার্ষিকী অর্থাৎ, ২০১৯-এর ২ অক্টোবর। যে বিশেষ বিশেষ ক্ষেত্রে বন্দীদের ক্ষমা ও কারামুক্তির বিষয়গুলি বিবেচনা করা হবে তার মধ্যে রয়েছে – ৫৫ বছর ও তার ঊর্ধ্ব বয়সী মহিলা বন্দী যারা তাদের কারাবাসের মেয়াদের অর্ধেক সম্পূর্ণ করেছে; প্রকৃত কারাবাসের অর্ধেক উত্তীর্ণ করা ৫৫ ও তার ঊর্ধ্ব বয়সী রূপান্তরকামী জেলবন্দী; প্রকৃত কারাবাসের অর্ধেক সময় জেলে কাটিয়েছে, এ ধরণের ৬০ ও তার ঊর্ধ্ব বয়সী পুরুষ বন্দী; দৈহিক দিক থেকে ৭০ শতাংশ বা তার বেশি পঙ্গুত্বের শিকার এবং প্রকৃত কারাবাসের অর্ধেক উত্তীর্ণ করা শারীরিক প্রতিবন্ধী; অসুস্থতার কারণে মরণাপন্ন জেল অপরাধী এবং যে সমস্ত অপরাধী তাদের প্রকৃত কারাবাসের দুই-তৃতীয়াংশ অর্থাৎ, ৬৬ শতাংশ সময়কাল উত্তীর্ণ করে এসেছে। তবে যে সমস্ত বন্দীকে মৃত্যুদণ্ড দেওয়া হয়েছে, তাদের কোনভাবেই এই ক্ষমা প্রদর্শন করা হবে না। মৃত্যুদণ্ডপ্রাপ্ত যে সমস্ত অপরাধীকে পরবর্তীকালে যাবজ্জীবন কারাদণ্ডে দণ্ডিত করা হয়েছে, তাদের ক্ষেত্রেও কোনরকম অনুগ্রহ করা হবে না। পণের দাবিতে হত্যা, ধর্ষণ, মানবপাচার এবং পোটা, ইউএপিএ, টিএডিএ, এফআইসিএন, পক্সো আইন, আর্থিক তছরূপ, ফেমা, এনডিপিএস, দুর্নীতি প্রতিরোধ আইন ইত্যাদির আওতায় যারা অপরাধী বলে সাব্যস্ত হয়েছে ও কারাদণ্ড ভোগ করছে তাদের ক্ষেত্রেও কোনরকম ক্ষমা বা উদারতা দেখানো হবে না। যোগ্য কারাবন্দীদের মুক্তির বিষয়ে নির্দেশ পাঠানো হবে বিভিন্ন রাজ্য ও কেন্দ্রশাসিত অঞ্চল প্রশাসনের কাছে। বন্দীমুক্তির বিষয়টি পরীক্ষা করে দেখার জন্য তাদের একটি করে কমিটি গঠন করারও পরামর্শ দেওয়া হবে। কমিটির সুপারিশগুলি বিবেচনা করে সিদ্ধান্ত গ্রহণের জন্য তা রাজ্য সরকারগুলির পক্ষ থেকে পেশ করা হবে রাজ্যপালদের কাছে।